text: Vodka vinder guld 
  13 maj 2015 kl. 07.10
  Normalt forbinder man produktion af vodka med Rusland eller Polen, men på et lille bryggeri i Kolding, har de pludselig fået stor succes med at producere den klare væske.
  Trolden Bryggeri producerer kun omkring 1200 Liter om året, men i sidste måned vandt bryggeriet en guldmedalje for bedste vodka på en messe i Berlin og det betyder, at der nok bliver produceret langt mere i år.
  Bryggeriet har nemlig allerede fået flere bestillinger, både til Tyskland og Australien.
  Vodkaen er speciel, da der ikke bliver lavet ret meget af den, den er håndlavet og bliver solgt i nummererede flasker. Ejer Michael Svendsen er overrasket og glad over den store interesse for den koldingensiske vodka.
  Se mere til vodka og ølbrygning når Naboer på TV SYD+ i dag kl 15 sender direkte bl.a fra Trolden Bryggeri i Kolding.
  Programmet sendes også kl 19.55 og 22.35
  